La divisió de Software Industrial cobreix les necessitats de l’àrea d’operacions de forma global oferint solucions 360º que guien •registren • capturen • integren dades i equips amb l’objectiu d’optimitzar la eficiència de la planta amb dades fiables en temps real.\n• Solucions Personalitzades per a la fabricació i el Control de la Producció, Traçabilitat, Consum de Matèries Primeres, OEE, Qualitat, comunicació de sortida de Producte Terminat, Manteniment, entre d’altres.\n• Integració Bidireccional amb aplicacions corporatives i equipament de planta, ERP (SAP, Oracle, etc), GMAO, APS, Qualitat, RRHH.\n• Instal·lació de Xarxes Industrials, Subministrament de Panel-PC’s i tot tipus d’equipament.\n• I afegint la programació d’autòmats, panels d’Operador, Sistemes SCADA, desenvolupament de drivers i tot tipus d’automatitzacions\nLes nostres Solucions MID, Middleware Software de Monitorització i Integració de Dades.\n• Fabricació Guiada\n• Gestió d’Alarmes i Worfklow d'Events\n• Notificació de Producción a ERP\n• Sortida de Producte Final RF\n• Panel Mètriques OEE\n• Gestió d’Operaris\nEls projectes d’implantació de les nostres solucions, la gestió del projecte i la posta en marxa, es planifiquen sempre conjuntament amb el client, iniciant la formació d’usuari el més aviat possible i de forma progressiva per facilitar l’aprenentatge i l’administració del sistema.\nAbans de la Posta en Marxa:\n• Testegem en profunditat les E/S del sistema i el seu perfecte funcionament\n• Simulació del software “en vuit”\n• Ajust i calibratge de la instrumentació\n• Proves reals de la instal·lació\n• Formació específica en el lloc/s de treball\n• Documentació i formació tècnica específica per a l’administració del sistema si el client lo desitja\n• Guiatge de posta en marxa\n• Auditoria de dades de registre i integració


Dijous 3 d’agost: Junta de govern (licitació obres pàrquing IES, pagament subvencions menjador i patrocinis) | Blog d'Agnès Ferré\nDijous 3 d’agost: Junta de govern (licitació obres pàrquing IES, pagament subvencions menjador i patrocinis)\nDijous de Junta de Govern i reunió d’equip de treball.\nAvui a les 11 celebrem Junta de Govern, on destaco els següents punts:\n– licitació de les obres per la construcció del pàrquing d’autobusos per l’IES Coster la Torre.\nAvui aprovem el plec de clàusules perquè les empreses interessades en l’obra puguin presentar les seves ofertes i condicions. La setmana que ve sortirà publicat al BOP (Butlletí Oficial de la Província) de Tarragona i a partir del dia de publicació les empreses tindran 13 dies hàbils per presentar-se. Després la Mesa de contractació avaluem les diferents propostes segons el que marca el plec de clàusules. La Mesa ens reunirem dos dies i després ja es podrà aprovar l’adjudicació de l’obra a l’empresa que correspongui.\nMica en mica anem avançant!\n– subvencions del menjador escolar\nJa es van aprovar les famílies beneficiàries del menjador escolar de la llar d’infants i l’escola Ull de vent i avui aprovem el segon pagament que correspon a una part dels tiquets dels dies que han anat al menjador entre març i final de curs (juny en el cas de l’escola i juliol en el cas de la llar d’infants).\nA la llar d’infants per un total de 3.651,74€ entre març i juliol, que beneficia a 16 famílies.\nA l’escola Ull de Vent (de P3 a 6è de primària) per un total de 4.693,12€ entre març i juny, que beneficia a 68 famílies.\nAmb això ja queda tancar el curs 2016/17.\n– patrocinis a bisbalencs i bisbalenques\nFa uns mesos vam anunciar que teníem una partida de 2.000€ per patrocinar a bisbalencs i bisbalenques que participin en campionats a nivell estatal o nacional. Els donem una quantitat de diners que els ajuda a costejar l’activitat i porten el logotip de l’Ajuntament com a patrocinador. No és una subvenció sinó un patrocini que es regeix per la llei general de publicitat.\nHem tingut cinc sol·licituds i per tant són 400€ per cadascú. Avui ho hem aprovat i la setmana que ve signaran el contracte de patrocini.\nEn aquell moment ja farem públic qui són i en quina activitat competeixen.\nÉs una bona manera de donar suport econòmic a bisbalencs i bisbalenques i de donar a conèixer el nostre municipi arreu.\nAgnès FerréAl govern (2015/19), Alcaldessa, Altres, Treballem per la BisbalBisbal, esport, institut, menjador escolar, subvencions\nDivendres 4 d’agost: comença la festa a Can Gordei Dimecres 2 d’agost: nou número de la Torre de Guaita i repartim el programa de la Festa Major!


Aquesta tardor, la fruita a l’oficina està de moda!\nEcològica i provinent de Tavernes de Valldigna (València)\nEcològic i disponible només a la tardor\nEcològica i provinent de Monistrol de Montserrat (Barcelona)\nEcològic i provinent de Monistrol de Montserrat (Barcelona)\nEls canvis de temps que comporta la tardor poden afectar al nostre cansament, fatiga i rendiment. Posa vitamines i energia a la teva oficina amb les fruites d’aquesta temporada i combat aquesta sensació!

Combineu les fruites que vulgueu a la vostra cistella. Us assegurem que totes són gustoses, saludables, de proximitat… i sempre, ecològiques!


El valor de complir la paraula - VilaWeb\n«I dic 'si s’arriba a materialitzar', perquè després de tot l'historial d'incompliments dels diferents governs d’uns i altres en relació amb el tren i a tantes altres coses, a la nostra terra ens hem fet una miqueta desconfiats amb les promeses dels partits centralistes.»\nEncara que la situació sanitària, social i econòmica exigiria un nivell més alt de responsabilitat en els nostres representants públics, hi ha sectors de la política espanyola que s’encaboten a plantejar falsos debats allunyats dels problemes reals de la immensa majoria de la ciutadania. Tanmateix, davant eixa dinàmica destructiva, és just destacar els exemples clars d’una acció política vertaderament positiva en benefici del nostre país i la seua gent.\nDes del meu punt de vista, el bon treball que fa Joan Baldoví al Congrés dels Diputats és digne de valorar. Perquè malgrat ser l’únic diputat en representació d’una força política valencianista com Compromís, demostra la seua utilitat per als interessos i la qualitat de vida de les persones que l’hem votat, i també de les que no ho han fet. N’és una bona mostra l’acord al qual arribava la setmana passada amb els partits que tenen el govern de l’estat, el Partit Socialista i Unides Podem, per tal d’incorporar diverses esmenes beneficioses per als valencians i valencianes als Pressupostos Generals de l’Estat, a canvi del vot favorable de Compromís.\nEntre les esmenes pactades figura la inclusió d’una inversió de tres milions d’euros més per a la línia de tren Xàtiva-Ontinyent-Alcoi, una infraestructura que Baldoví defensa des del 2011 quan va entrar al Congrés per primera vegada, i que es va comprometre a seguir reivindicant quan va vindre a Ontinyent l’any passat amb motiu de la campanya de les últimes eleccions generals.\nA la Vall d’Albaida, així com a les comarques veïnes, totes i tots sabem des de fa molts anys que la nostra línia de tren té nombroses mancances en la freqüència de pas, en la renovació dels vehicles i altres aspectes que evidencien la necessitat d’afrontar-ne la modernització integral. La línia ha estat abandonada durant molt de temps i, per tant, si esta inversió s’arriba a materialitzar, serà només un pas més en el camí cap a la seua imprescindible dignificació i actualització que, per descomptat, seguirem defensant.\nI dic ‘si s’arriba a materialitzar’, perquè després de tot l’historial d’incompliments dels diferents governs d’uns i altres en relació amb el tren i a tantes altres coses, a la nostra terra ens hem fet una miqueta desconfiats amb les promeses dels partits centralistes. Per això considere tan important que la política recupere un valor tan valencià com el de complir la paraula, tal com ha demostrat Baldoví posant el nostre tren, el d’Ontinyent, damunt la taula de negociació de Madrid. Perquè això és exactament el que es va comprometre a fer. Ara només queda saber si el govern de l’estat també complirà l’acord signat. Vigilarem.


Catalunya Ràdio participa al congrés internacional Radiodays Europe amb una ponència sobre audiència jove\nLa transició cap al podcast centra la trobada radiofònica, celebrada a Lisboa amb més de 1.500 participants de 62 països\nper Eva Ayza / ACN 11/10/2021 20:45h\nCatalunya Ràdio ha viatjat aquest dilluns a Lisboa (Portugal) per participar al congrés internacional Radiodays Europe, un punt de reunió anual del sector radiofònic.\nLa trobada, centrada en aquesta edició en la transició cap al podcast, ha reunit més de 1.500 participants de 62 països. Entre ells, Catalunya Ràdio ha estat l'única representant del territori català i del conjunt de l'Estat, una fita «històrica» per a l'emissora, ha expressat a l'ACN la cap de noves plataformes de TV3 i Catalunya Ràdio, Judith Argila, que ha intervingut a la taula rodona 'Recuperar els oients més joves' per presentar el programa 'Adolescents XL' com a cas d'èxit.\nPla general de l'auditori on s'ha celebrat la taula rodona 'Recuperar els oients més joves', amb la participació de Catalunya Ràdio, en el marc del congrés Radiodays Europe a Lisboa | LleidaDiari.cat\nS'ha parlat sobre les noves plataformes\nLa trobada Radiodays Europe, «la Champions de les ràdios», en paraules del director de Catalunya Ràdio, Saül Gordillo, ha preparat entre diverses taules rodones, un debat sobre com atraure audiència jove. «La ràdio està perdent els oients més joves i la gran pregunta és com recuperar-los», plantejava com a punt de partida l'activitat.\nPer a Argila, la clau per connectar amb aquest perfil de públic és donar-li la paraula: «No n'hi a prou amb estar a les plataformes on estan els joves, no n'hi ha prou amb treballar amb els formats que estan consumint, sinó que es imprescindible que a l'altra banda del micro hi hagi algú de la seva pròpia edat perquè pugui explicar, des de la seva sensibilitat i des del seu punt de vista, la seva forma de veure la vida», ha remarcat a l'ACN.\nEntre les qüestions tractades durant el congrés, la cap de noves plataformes de TV3 i Catalunya Ràdio destaca temes com quins han de ser els entorns en els quals s'han de publicar els podcasts, com s'han de monetitzar aquests continguts o com es poden crear «mostradors» per ensenyar-los.\nEn aquesta línia, el programa 'Popap' de Catalunya Ràdio, presentat per Mariola Dinarès, ha anunciat aquest migdia en una emissió especial des de Lisboa que el novembre estrenarà el podcast 'Felicitat digital' per complementar i aprofundir els continguts de la ràdio en directe.\nSegueix a la baixa el risc de rebrot a la demarcació de Lleida


Dos agramuntins completen la Uniraid i reben el premi a l’equip que millor evoluciona | Tàrrega Televisió\nEls dos agramuntins que han participat a la Uniraid 2018, l’Oriol Farràs i en Jordi Noguera, han completat aquest raid solidari per a estudiants que els ha dut a recórrer més de 5.000 quilòmetres, 2.600 dels quals fets al raid que va recórrer part del Marroc. L’Oriol Farràs indica que el recorregut els va portar, en un primer moment, fins a Tànger, on van fer una etapa d’iniciació fins a Meknes per tal de provar la brúixola i el guide-book. A partir d’allí, indica el participant, la ruta va ser espectacular: “Vam anar cap als peus de l’Atles, de Meknes a Midelt. Al fons es veien totes les muntanyes i ens vam quedar al·lucinats al veure tanta neu. Vam travessar l’Atles per uns ports de muntanya, vam passar per boscos on fins hi tot vam veure monos i quan vam passar la serralada, vam arribar a explanades totalment de pedra i molt àrides i a trams de desert i dunes que van ser espectaculars”.\nAquest raid no és competitiu tot i que els participants sí que busquen aconseguir el màxim nombre de punts en funció de la seva capacitat d’orientació, no de la velocitat amb la que es compleixin les etapes. En el cas dels agramuntins, cal destacar que va ser l’equip que va tenir una millor evolució, fet que va ser premiat per l’entitat organitzadora: “Vam quedar primers en un dels 5 premis més importants que es donaven que era el Premi de Formació, i era el premi que donaven a l’equip que més havia evolucionat des del dia que vam arribar fins a l’últim dia”.\nLa Uniraid també té una vessant solidària que es concreta en diferents projectes, tal i com indica Jordi Noguera. Per una part, els participants porten material solidari pels habitants dels pobles pels quals van passant: “Finalment, nosaltres vam portar uns 100 kg de material solidari, gràcies a que vam tenir moltes col·laboracions de la gent d’Agramunt. Aquest any ha sigut el primer any que el primer dia vam entregar el material solidari a un tràiler, cosa que agraeixes molt perquè al cotxe pesa molt. Vam entregar una part i l’altra part la vam entregar a les poblacions per les que vam passar. Amb la organització, també vam parar a un poblat en el que hi havia una escola i allí, gràcies a diferents equips i l’organització, es va fer una aula informàtica per aquells nois i noies de l’escola”.\nPer altra part, en una zona del recorregut, cada equip va plantar una palmera i van poder fer el començament d’un petit oasi perquè s’arreli la terra i es pugui cultivar.\nL’Oriol i el Jordi indiquen que la valoració d’aquesta experiència és molt positiva i que l’any que ve repetiran l’experiència.\nEtiquetes 'Oriol Farràs i en Jordi NogueraagramuntinsUniraid\nSense resposta per “Dos agramuntins completen la Uniraid i reben el premi a l’equip que millor evoluciona”


Alletament matern | Migjorn, Casa de Naixements\nLa llet materna és l’aliment idoni i està preparat per cobrir les seves necessitats nutricionals. A més, conté els anticossos necessaris per enfortir els seu sistema immunològic des dels primers minuts de vida.\nAquesta alimentació contribueix al vincle mare-nadó i afavoreix una connexió profunda entre ambdós aportant així una gran satisfacció.\nDesprés del part, la trobada entre mare i nadó, la primera mirada i el contacte pell amb pell són requisits importants perquè la lactància comenci i es desenvolupi satisfactòriament. Per això les primeres hores de vida són molt significatives en la instauració d’aquest procés.\nMalgrat a tot això, en ocasions la l’alletament matern no resulta fàcil, i els començaments, a vegades, poden ser durs.\nMoltes mares en el post part es poden sentir fràgils, soles e inclús desbordades per la situació de responsabilitat que comporta un nadó que reclama contínuament, i davant un procés d’alletament més dificultós del que esperaven.\nPer això és important que, durant aquesta etapa, la dona no se senti desemparada i sàpiga del suport i l’ajut que se li pot brindar en tot aquest procés.\nLes complicacions més freqüents que poden sorgir mentre s’alleta van des del dolor o molèstia al alletar (provocat principalment per una mala posició del nadó al pit), aparició de clivelles, ingurgitació després de la pujada de la llet, dificultat en la pujada de pes del nadó, fins a l’aparició de mastitis.\nPodem assessorar-te respecte a la incorporació laboral mentre estiguis donant el pit, maniobres per l’extracció i conservació de llet materna, l’alletament en tàndem, el deslletament i altres dubtes.\nDes de Migjorn volem oferir suport i ajut professional a totes les mares per tal que gaudeixin d’aquest període i oferir un espai per compartir dubtes e inquietuds.\nLa nostra feina i acompanyament no acaba després del part, per això continuem donant suport, sostenint i animant.\nTant si has donat a llum amb nosaltres com si no, si tens algun problema mentre estiguis alletant al teu nadó, no dubtis en trucar-nos i concretar una cita.\nXERRADA GRATUÏTA AL CENTRE ÍCARO\nXERRADA GRATUÏTA: “PART CONSCIENT i RESPECTUÓS”


Recepta 7 Portes: Tap de Cadaqués – Restaurant 7 Portes\nEl Tap de Cadaqués és un postre que sempre fa goig a taula i que no és tan complicat com sembla. A la pràctica és una varietat de pa de pessic, però amb la gràcia que te forma de tap de cava i que, es pot emborratxar una mica. Perfecte per contribuir a amenitzar una sobretaula…\nIngredients: 6 rovells d’ou, 6 clares, 400 gr de sucre, 400gr de farina, almívar, aigua i llevat. Per fer l’almívar: 125ml d’aigua i 125gr de sucre.\nPrimerament, batrem bé els rovells d’ou amb el sucre. A continuació, batrem molt be les clares fins que siguin a punt de neu.\nBarregem amb una espàtula els rovells i el sucre amb les clares a punt de neu. Quan sigui barrejat i esponjós hi posem la farina i el llevat i tornem barrejar bé amb una espàtula. Si la massa queda molt densa, afegim 4 o 5 cullerades d’aigua i tornem a barrejar-ho tot. És important que quan treballem la pasta ho fem amb moviments suaus i envolvents.\nAmb la massa treballada omplim uns motlles cilíndrics en forma de tap, ben untats amb mantega de forma que la massa no arribi fins a dalt de tot del motllo. Posem els motlles al forn prèviament escalfat a uns 170º de temperatura aproximadament durant 20 minuts. Quan siguin cuits, els traiem amb compte i els deixem refredar. Tot seguit els banyem amb almívar fet amb aigua i sucre i veureu que guanyen volum. Un cop sec els empolsem amb sucre llustre.\nEls taps ja preparats els podem guarnir de moltes maneres. Al 7 Portes partim el Tap per la meitat i el farcim amb nata muntada, i després hi afegim un rajolí de rom calent i el flamegem. Aquest toc final dona al Tap de Cadaqués un sabor i aroma suau i un caràcter que recorda al rom cremat típic de tant pobles de la costa catalana.\nPer preparar l’almívar bullirem 125ml d’aigua amb 125 gr de sucre. L’operació es fàcil pero s’ha de tenir pràctica per trobar la densitat adequada. L’almívar ha de quedar suficientment líquid perquè penetri el pa de pessic.\nPartir el Tap i posar-hi nata es opcional. Si hi posem la nata de la que es ven amb esprai als establiments d’alimentació s’ha d’anar en compte que no sigui ensucrada ni perfumada perquè el Tap de Cadaqués ja te prou personalitat i els edulcorants o els perfums podrien rebaixar el seu encant.\nEl Tap de Cadaqués al rom te un parent molt proper que es el Baba al rom, postre francès prou conegut i que hi ha qui opina que es el pare directe del nostre Tap. Tanmateix les diferències son significatives i van mes enllà de la molt original forma de tap de cava del nostre postre, front a la convencional de dònut del Baba. La diferencia no s’acaba aquí també compte la prudència en l’administració del Rom i del almívar.\nPreviousPrevious post:Recepta 7Portes: Fricandó de vedella amb moixernonsNextNext post:Recepta 7Portes: Conill a la catalana


La neu arriba a Tàrrega i la Generalitat recomana suprimir les activitats esportives a l'aire lliure i seguir les informacions de Protecció Civil. - Tàrrega Televisió\nLa neu arriba a Tàrrega i la Generalitat recomana suprimir les activitats esportives a l’aire lliure i seguir les informacions de Protecció Civil.\nLa neu ha arribat a primera hora de la tarda a Tàrrega i des d’aleshores no ha parat de nevar amb diferents intensitats. De moment només ha agafat als cotxes, al material urbà i en alguns indrets com ara la canalització del Riu Ondara. A hores d’ara no hi ha cap problema per circular a peu i amb vehicle pels carrers de la ciutat.\nComunicat sobre l’episodi de fred i nevades que està afectant Catalunya de forma generalitzada\nArran de l’episodi de fred i nevades que està afectant Catalunya de forma generalitzada i tenint en compte les indicacions del Centre de Coordinació Operativa de Catalunya (CECAT), que ha actualitzat la fase d’ALERTA del Pla especial d’emergències per nevades a Catalunya (NEUCAT), i davant la possible afectació que pugui tenir en la pràctica esportiva del país, la Secretaria General de l’Esport (SGE) fa les següents recomanacions:\nEs recomana anul·lar les activitats esportives i extraescolars a l’aire lliure a partir d’aquesta tarda, sempre i quan la seva celebració pugui causar un risc per al correcte desenvolupament i per la mobilitat dels practicants i espectadors\nEs recomana seguir puntualment les informacions i previsions de la Direcció General de Protecció Civil davant la situació meteorològica excepcional.


Administrativo de Universidad de Valencia | Oposicionesvalencia.es\nOposición Auxiliar Administrativo de Sanidad en Valencia\nAuxilio Judicial Valencia\nOposición aydte Inst. Penitenciarias\nAdministrativo de Universidad de Valencia\nLa Constitució espanyola de 1978: estructura i contingut. Els principis constitucionals. Els Drets fonamentals i les llibertats públiques, regulació, garantia i suspensió. El Tribunal Constitucional. El Defensor del Poble. La reforma de la Constitució.\nEl règim polític de la Constitució espanyola. La monarquia parlamentària. La Corona i la seua regulació en la Constitució. Les Corts Generals. El Congrés dels Diputats i el Senat. Composició i funcions. Procediment d’elaboració i aprovació de les lleis. Els tractats internacionals.\nEl Govern i la seua regulació en la Constitució Espanyola. Govern i Administració. L’Administració Pública: principis constitucionals que la informen. El Consell d’Estat. Relacions entre el Govern i les Corts Generals.\nEl poder judicial. La regulació constitucional de la justícia. L’organització judicial espanyola. El Consell General del Poder Judicial.\nL’organització territorial de l’Estat. L’Administració local. Les comunitats autònomes. El sistema de distribució de competències de la Constitució.\nL’Estatut d’Autonomia de la Comunitat Valenciana.\nLa Unió Europea. Institucions: el Consell, el Parlament, la Comissió, el Tribunal de Justícia, el Banc Central Europeu i el Tribunal de Comptes.\nL’Administració pública: concepte i classes. L’Estat de dret. El principi de legalitat. El dret administratiu.\nFonts del dret administratiu. Jerarquia de fonts. La Constitució. La llei. Lleis orgàniques i ordinàries. Disposicions normatives amb força de llei. El reglament: concepte, naturalesa i classes. Límits de la potestat reglamentària.\nLlei 40/2015 de règim jurídic del sector públic. Àmbit d’aplicació: principis d’actuació i funcionament del sector públic. La competència: delegació de competeències, avocació, encomana de gestió, delegació de signatures i suplència i decisions sobre competènica. Òrgans col·legiats. La abstenció i recusació.\nLlei 39/2015 del procediemnt administratiu comú de les administracions públiques: àmbit d’aplicació. Entrada en vigor. Dret i obligació dels ciutadans de relacionar-se electrònicament amb les Administracions Públiques. Els Registres. L’arxiu de documents.\nL’acte administratiu: requisits i classes. Forma dels actes administratius: la motivació, la notificació i la seua pràctica i la publicació. Eficàcia i validesa dels actes administratius. Nul·litat i anul·labilitat. Revisió dels actes en via administrativa. Revisió d¡ofici. Revocació. Rectificació d’errors materials o de fet. Recursos administratius: concepte, classes i regulació.\nEl ciutadà com a titular de drets davant de l’Administració. Capacitat d’obrar. Concepte d’interessat. Representació. Registre electrònic d’aproderaments. Identificació i signatura.\nEl procediment administratiu enla Llei del procediment administratiu comú de les administracions públiques. Llengua en el procediment. Termes i terminis. Les fases del procediment: iniciació, instrucció i finalització. Obligació de resoldre. Silenci administratiu.\nLa protecció de dades de caràcter personal en l’àmbit de les administracions públiques. Principis. Drets de les persones. Fitxers de titularitat pública.\nLa Llei de contractes del sector públic: objecte i àmbit d’aplicació. Concepte i tipus de contractes administratius.\nLa Llei orgànica 6/2001 d’Universitats i la Llei orgànica 4/2007. L’autonomia de les universitats. Règim jurídic de les universitats públiques. Els estatuts de les universitats públiques.\nEls Estatuts de la Universitat de València. Naturalesa i fins de la Universitat de València. Contingut, estructura i reforma dels Estatuts. Les garanties jurídiques. La Sindicatura de Greuges.\nL’estructura de les universitats públiques: facultats, escoles, departaments, instituts d’investigació, altres centres. L’estructura organitzativa de la Universitat de València.\nÒrgans de govern de les universitats públiques: òrgans col·legiats i unipersonals. La regulació dels òrgans de govern de la Universitat de València en el seus Estatuts.\nLa Llei de Consells Socials de les Universitats Públiques Valencianes. El Consell Social de\nL’Espai Europeu d’Educació Superior i l’ordenació dels ensenyaments universitaris. Els títols oficials. L’estructura dels estudis universitaris. El crèdit europeu. La transferència i reconeixement de crèdits. Expedició de títols oficials. El Suplement Europeu al Títol.\nEl règim dels estudiants universitaris. L’Estatut de l’estudiant universitari. L’accés i el procediment d’admissió a la universitat. Les beques i les ajudes a l’estudi. Els programes de mobilitat dels estudiants universitaris.\nRègim jurídic del personal al servei de les administracions públiques: l’Estatut Bàsic de l’Empleat Públic: estructura i contingut. Objecte i àmbit d’aplicació. La seua relació amb les lleis de funció pública de les comunitats autònomes.\nEl personal d’administració i serveis de les universitats públiques de la Comunitat Valenciana (I): la Llei 10/2010 d’ordenació i gestió de la funció pública valenciana.Estructura i contingut. Àmbit d’aplicació. El personal al servei de la funció pública valenciana: concepte i classes. Ordenació de llocs de treball. Instruments de planificació i ordenació del personal. Selecció de personal.\nEl personal d’administració i serveis de les universitats públiques de la Comunitat Valenciana (II). Naixement i extinció de la relació de servei. Provisió de llocs de treball, mobilitat, promoció professional. Situacions administratives. Drets individuals del personal al servei de la funció pública valenciana: jornada, vacances, permisos i llicències. Règim retributiu. Deures dels empleats públics. Codi de conducta.\nEl personal docent i investigador. Règim jurídic. Classes de professorat universitari: cossos docents i modalitats contractuals. El professorat de ciències de la salut.\nEl personal investigador. Modalitats contractuals de la Llei de la Ciència, la Tecnologia i la Innovació. L’Estatut del personal investigador en formació.\nDrets individuals exercits col·lectivament, el tractament que en fa l’Estatut Bàsic de l’Empleat Públic. Representació dels empleats públics. Principis generals. La negociació col·lectiva. Meses de negociació. Òrgans de representació. Els òrgans de representació i negociació en la Universitat de València.\nLa Llei de prevenció de riscos laborals i la seua aplicació en les administracions públiques. Conceptes bàsics i disciplines que la integren. Drets i obligacions. Sistemes de prevenció. Legislació i polítiques d’integració del personal amb discapacitat.\nLa Llei orgànica 3/2007 d’igualtat. El II Pla d’Igualtat de la Universitat de València.\nEl pressupost de la Universitat de València. Concepte i contingut. Regulació jurídica. L’estructura pressupostària. El cicle pressupostari.\nEl pressupost de despeses de la Universitat de València. El procediment general de execució del pressupost de despeses. Estructura pressupostaria del pressupost de despeses. La ordenació de les despeses: fases comptables. La ordenació dels pagaments: fases comptables.\nEl pressupost d’ingressos de la Universitat de València. El procediment d’execució d’ingressos. Fases comptables. Els ingressos per transferències i subvencions. La transferència corrent de la Generalitat Valenciana.\nEl control de l’activitat econòmica-financera. Control intern i extern en la Universitat de València. Control de legalitat, financer i d’economia, eficàcia i eficiència.\nNOTA:La normativa legal que empara el contingut d’aquestes temes, serà la que es trobe publicada en el moment de la publicació en el Boletín Oficial del Estado (BOE) de la convocatòria.\nVen a probar con nosotros 2 clases gratis\nTe interesa aprobar una oposición? Contacta con nosotros\nAvenida Cortes Valencianas, 4,\n+34 96 138 10 30\n+34 607 32 33 59\nCopyright © 2022 Oposicionesvalencia.es


2014: preguntes cercant respostes | El bloc de Jordi Casals i Prat\n← 3 sensacions del MMVV’07\n“Llibertat o mort!”. Cap de setmana de cultura nacional. →\n2 respostes a 2014: preguntes cercant respostes\nIgnasi Bosch diu:\n20 Setembre 2007 a les 23:15\nÒbiament, el mer fet d’exercir el dret de decidir ja és una victòria, però no és en cap cas comparable al fet de que guanyi el “sí”. A part que el referèndum tan sols és una parada més en el llarg viatge per a construïr un estat lliure i sobirà, una parada molt important però una parada al cap i a la fi.\nPer últim crec que serà la societat civil i a la vegada els partits que voldran estar connectats amb la societat el que impulsarà la celebració d’un referèndum. Però com que tot encara està per venir, no sabem com pot passar.\nUna cosa és segura però; tard o d’hora passarà.


Final de l’estiu, de les vacances i …. vull tornar a fer esport!! – competidor.cat\nFinal de l’estiu, de les vacances i …. vull tornar a fer esport!!\nS’han acabat les vacances, temps de carregar piles i de no fer massa res, o de fer activitats que durant l’any no tenim l’hàbit de realitzar-les. Això implica que hem utilitzat els grups musculars de manera diferent, o simplement hem utilitzat d’altres.\nAra necessitem una posta a punt per poder fer front a les activitats físiques que la tardor ens porta. Per això cal una incorporació progressiva combinant les tasques actives amb les passives.\nPer una ràpida posta a punt només calen dues setmanes combinant tres dies de activitat activa combinant stretching general, isomètrics de tot els grups musculars (sigui pilates, o qualsevol altre), i treball cardiovascular progressiu. Tot dins de cada sessió, i augmentant l’intensitat depenent del nivell de cada un.\nÉs important entre la primera i la segona pràctica activa, fer una sessió passiva a càrrec d’un professional de fisioteràpia que ens ajudi a restablir les hipomobilitats estructurals del nostre cos i així augmentar la capacitat muscular de cada grup. Per això es poden utilitzar tècniques manuals passives, massatge, tècniques de múscul-energia, tècniques de thurst, etc. …. I acabar amb kinesiotapes per oxigenar bé el múscul. D’aquesta manera augmentarem el rendiment al final de la primera setmana i evitarem el cansament físic excessiu que impedirà progressar entre la primera i la segona setmana.\nEn el transcurs de la segona, una segona sessió de fisioteràpia i osteopatia ens acabaran de preparar per l’exercici físic que escollim.\nÉs important la combinació entre un bon professional de fisioteràpia i un bon preparador físic per assegurar una tornada a l’activitat física que desitgem de qualitat.\nESTER MATEOS PEDREÑO.\nAntropòloga social i cultural, especialitat salut.\nPosted on 04/10/2012 Author CompetidorCategories Salut, Uncategorized\nAnterior Anterior: Francesc León Mané, de Sant Petersburg a El Vendrell\nSegüent Següent: Prepara’t la teva primera triatló per la primavera que ve


Campionats d'slopestyle de surf de neu i esquí a Port Ainé - Diari de la neu\nCampionats d'slopestyle de surf de neu i esquí a Port Ainé\nEls Campionats d'Espanya Movistar de slopestyle en les modalitats de freestyle ski (SS) i surf de neu slopestyle (SBS) se celebran a l'estació pallaresa el diumenge 7 d'abril\nCompetició, Pallars Sobirà 05.04.201916.45 h\nCampionats d'slopestyle de surf de neu i esquí a Port Ainé. Imatge d'arxiu. Autor/a: www.sbesmag.com\nContinua l'agenda de competició a les estacions catalanes. En la recta final de la temporada arriben els Campionats d'Espanya Movistar de slopestyle a Port Ainé.\nEl diumenge 7 d'abril es disputarà a l'estació de Port Ainé els Campionats d'Espanya de slopestyle en les modalitats de surf de neu i freestyle esquí, competició organitzada per la Real Federació Espanyola Esports d'Hivern (RFED), la Federació Catalana d'Esport d'Hivern (FCEH) i la mateixa estació situada al Pallars Sobirà i propietat d'FGC. Han confirmant la seva participació els freeskiers RFEDI Javi Lliso, habitual ja de la Copa del Món FIS, i Thibault Magnin que va aconseguir la 3a plaça en els Mundials Junior FIS disputats el setembre passat a Nova Zelanda.\nEls Campionats d'Espanya de slopestyle acolliran les competicions masculines i femenines de les modalitats asboluta, infantil i kids. Dissabte serà el torn dels entrenaments oficials i de la reunió de caps d'equip i el diumenge es duran a terme les competicions: de 10:15 a 12:30 h tindran lloc les classificatòries, en què puntuarà la millor de les dues rondes, i de 12:45 a 13:45 h se celebraran les finals, que també comptaran de dues rondes i puntuarà la millor.\nPort Ainé és històricament una estació bolcada al 100% amb el freestyle i la pràctica d'aquesta modalitat d'esquí i surf de neu. L'Snowpark de Port Ainé es troba a la zona mitja de l'estació (2.200 m). La seva ubicació cara nord assegura la qualitat i quantitat de neu. Gràcies a la seva particupar orientació i la ubicació del 90% del seu domini esquiable per sobre de la cota 2000, l'estació catalana manté grans condicions d'innivació.


On som? - Xavier Antich\nFilòsof i professor a la UdGSom en una situació tan desconcertant que fa bona l’aplicació de la facècia amb què els filòsofs acostumem a protegir-nos davant del repte de començar a llegir Hegel: aquella que constata que, molt sovint, no és que no s’entengui el que diu, sinó ni tan sols de què parla. De manera semblant, davant l’encadenament de situacions incomprensibles en l’actualitat política, és legítim reconèixer no només que no sabem on anem ni què cal fer, sinó que no sabem exactament ni tan sols on som. Així de gran és la desorientació, diria que generalitzada, que provoca el fet de no tenir mapa clar d’acció i ni tan sols brúixola que hi ajudi.\nLa realitat és que, quan la gent no es parla francament, tard o d’hora sorgeixen els problemes. I és que parlar i enraonar plegats, cosa a la qual un hauria d’acostumar-se molt d’hora, implica capacitat d’escoltar, reconeixement de l’interlocutor i entendre les posicions de l’altre encara que no siguin compartides. Quan cadascú va a la seva, tothom acaba fent-se la seva pel·lícula. D’altra banda, com menys es parla, més difícil és tornar a parlar, com si se’n perdés l’hàbit. I llavors cada fet, per irrellevant que sigui, acaba convertint-se en objecte de disputa ferotge. Davant de cada opció d’acció, les discrepàncies legítimes es tornen irreconciliables. Passa en les relacions personals, quan, per no parlar dels problemes, s’enquisten les diferències i augmenta la distància, fins al punt que fins i tot les paraules acaben sent causa de disputa. I el que passa en l’espai interpersonal passa també en l’esfera política, que hauria de configurar l’espai del comú compartit.\nEn no parlar-se, la gent s’acaba instal·lant en marcs mentals dels quals, com que no són compartits, és molt difícil sortir\nEl problema no és la diversitat d’opinions, fruit de la pluralitat constitutiva a l’esfera política: què cal fer, com s'ha d'actuar, com s'ha de respondre a les dificultats, en quin sentit cal prendre la iniciativa. El problema, realment greu, és que la incapacitat de parlar-ne genera marcs de referència diversos. Qualsevol afirmació, aleshores, només té sentit en funció del marc de referència en el qual s’inclou: un marc de referència que condiciona el punt de vista i l’orientació dels judicis i les accions. La qüestió, des del punt de vista epistemològic, és elemental. Provo de pensar, com es deu haver endevinat, sobre l’actual panorama de desconcert, desorientació i confrontació fratricida en el si de l’independentisme.\nEl problema del fet que la gent no es parli, doncs, no és que cadascú generi el seu relat i les interpretacions que se’n deriven, seguint la tendència a fabricar-se una bombolla en forma d’universos autònoms. Si fos només això, el litigi sobre les interpretacions seria objecte de confrontació, discussió i debat, amb possibilitat d’acord (encara que sigui remota) al voltant del consens sobre els fets i del reconeixement de la diversitat de les interpretacions. El problema és que, en no parlar-se, la gent s’acaba instal·lant en marcs mentals dels quals, com que no són compartits, és molt difícil sortir.\nEn els debats dels darrers mesos en l’espai polític independentista, s’ha generat, al meu entendre, aquesta dinàmica diabòlica. No és només el desacord sobre iniciatives parlamentàries puntuals o accions polítiques concretes. És que s’han anat generat marcs de referència diferents, que converteixen cada discussió en un camp de batalla, perquè els principis en els quals se sustenten les diferències, que mai no s’han fet explícits ni s’han posat sobre la taula, són els implícits des dels quals es fan anàlisis de situació i es plantegen propostes d’actuació i objectius estratègics. No parlar-ne de manera clara, amb la desconfiança i les reticències que aquesta actitud genera, ha provocat la consolidació i l'enquistament d’aquests marcs de referència heterogenis que no han estat objecte encara de posada en comú: sigui el sentit del mandat de l’1-O, la valoració del que es va fer i del que no es va fer l’octubre passat, el disseny del que caldria fer a partir d’ara, o la definició dels objectius estratègics imprescindibles per definir qualsevol acció política.\nPer sortir de la situació actual, que només provoca paràlisi i malestar, ens cal imperativament posar en comú els marcs de referència i discutir-los\nPer sortir de la situació actual, que només provoca paràlisi i malestar, ens cal imperativament posar en comú els marcs de referència i discutir-los: abordar-los explícitament, amb rigor i respecte, però amb l’ambició de trobar la base per a un marc comú. Per dir-ho en termes de Kant, caldria començar per distingir les intuïcions de la sensibilitat, els conceptes de l’enteniment i els judicis de la raó. I, d’acord amb això, aspirar a la unitat consensuada entre raó teòrica i raó pràctica o, si es vol, entre reflexió i acció. Mentre això no s’abordi, cosa que implica, entre altres coses, saber de què estem parlant, la discussió estratègica sempre tindrà les de perdre davant les dinàmiques de pati d’escola. Si el que prima és la tàctica partidista, serà inviable aspirar a una estratègia compartida.\nCom ens deia Jordi Cuixart, “tot és molt greu, però tenim a les mans que deixi de ser-ho”. En aquest context, l’única opció que hauria de ser rebutjada de manera frontal és l’actual enquistament.


La falta de participació provoca la suspensió de la 1a jornada de formació en Diversitat afectivosexual i de gènere | Mataró Audiovisual\nRedacció dt., 18/02/2020 - 17:38\nL’Associació Mataró LGTBI+ lamenta que s’hagi hagut de suspendre la primera jornada de formació en Diversitat afectivosexual i de gènere dirigida a clubs esportius de Mataró. La jornada, organitzada per l’Ajuntament, s’ha hagut de cancel•lar perquè no s’hi ha apuntat cap club ni cap entitat esportiva. Aquest matí Heidi Pérez, la presidenta de l’Associació LGTBI+ ha confirmat que de cara la setmana que ve sí que hi ha inscripcions. Aquests cursos són una de les activitats que l’associació planteja per la segona edició de la campanya “Esport amb orgull”. Una campanya que s’organitza entorn el Dia Internacional contra la LGTBIfòbia a l’Esport, que es commemora cada 19 de febrer. Pérez, creu que aquests cursos són una bona oportunitat perquè les entitats esportives disposin d’eines per resoldre situacions de LGTBIfòbia i perquè puguin transmetre valors que facin més inclusiu l’esport.\nL’any passat van ser una quarantena de clubs de la ciutat les que es van sumar a la campanya “Esport amb orgull” a través de la lectura d’un manifest a l’inici o a la mitja part dels partits. Un manifest que rebutjava qualsevol agressió o actitud discriminatòria cap a les persones LGTBI i instava a ser respectuós i positiu en vers el col·lectiu. Aquestes actituds, segons Pérez, no són puntuals i sovint no es tenen en compte. És per això que assegura s’ha de seguir denunciant la problemàtica i donant visibilitat a les persones del col·lectiu LGTBI que fa esport. Una reivindicació que fa extensiva al món de la dona en l’esport i les actituds masclistes que pateixen.\nEn el marc d’“Esport amb orgull”, l’Associació LGTBI+ va organitzar una caminada diumenge al Castell de Burriac. També ha impulsat una campanya perquè la gent pugi a les xarxes socials una fotografia fent esport amb els hashtags #esportamborgull i #territorilgtbiq i demana als clubs que es gravin un vídeo llegint el manifest contra LGTBIfòbia a l’esport i el pengin a les xarxes socials.\nEsport amb orgull


Pompeu Fabra i el multilingüisme - Tots som UOC!\nD’esquerra a dreta, Ramon d’Alòs-Moner, Joan Coromines, L. d’Alòs-Moner, Pau Vila, Hilde Stein d’Aramon, Josep Maria de Casacuberta, M. d’Alòs-Moner, Pompeu Fabra i Ramon Aramon. Pirineu, febrer de 1935. Arxiu Fundació Pere Coromines.\nPer bé que el multilingüisme actual no és tant nou ni extraordinari com sembla, tot fa pensar que no era l’escenari que Fabra preveia quan realitzava els seus treballs “sense abandonar la tasca ni l’esperança”. Els canvis sempre comporten ansietats i, predictiblement, alguns actors del món de la llengua, com per exemple a França, s’atrinxeren i malden per aturar la pedregada a cop de decret. També s’han tornat a posar de moda els “predicadors lingüístics”, aquestes ànimes sensibles que ens mostren els estigmes que diàriament els surten a les llengües, i ens llegeixen els signes de la imminent apocalipsi. Vist des de la perspectiva de Fabra, potser el seu llegat més important serà, un cop mes, saber no presentar aquelles batalles que sabem que no es poden guanyar.


amor | Pinzellades d'imaginació\nPosted on 2 Agost 2015 by pinzelladesdimaginacio\nLa llum de la nit és una seqüència de tres quadres que vaig començar fa més d’un any. Tres escenes d’amor de dos amants que viuen de nit i dormen de dia. Tres focus de llums que, a cada quadre, li donen sensualitat i màgia.\nLes teles són ben petites i en elles s’ha utilitzat la tècnica de l’oli. Com en altres pintures he tornat a provar amb el color plata, a les estrelles i cel i li dóna un toc diferent i, amb precaució, el resultat m’agrada.\nAquesta vegada m’he inspirat amb Vestida de nit, de Sílvia Pérez Cruz, i el seu món d’enyorança, nostàlgia i nits d’havaneres a la fresca.\nPosted in Pintures\tTagged amants, amor, lallumdelanit, llum solar, nit, oli, parella, quadre\nPosted on 20 Juny 2010 by pinzelladesdimaginacio\nQuadre que representa l’escena del balcó de Romeo i Julieta. Trobem Julieta a un balcó, amb els seus cabells llargs i sedosos que intenten arrepar-se a Romeo per endur-se’l fins al seu balcó. La frase que hi ha a l’esquerre és un abstracte de la pel·lícula. Predomini de les tonalitats ocres, blaves i verdes. En ell trobem una gota o llàgrima, com vulgueu interpretar-la, que ja és habitual que aparegui en els quadres que faig.\nEl quadre està a la venda.\nPosted in Pintures\tTagged amor, blaus, escena, gota, llàgrima, ocres, oli, quadre, romeo i julieta, venda, verds\nPluja de flors\nLa Festa, a Gràcia!\nWorld Wide Minded


"La meua estada al Màster va ser meravellosa i ara mateix estic treballant en allò que m’he format"\nInici > "La meua estada al Màster va ser meravellosa i ara mateix estic treballant en allò que m’he format"\nOdiel Galán és llicenciat en Història per la Universitat de València l'any 2009. Va formar part de la primera promoció del Màster de Professor de Secundària i ara conta la seua experiència.\nEm vaig llicenciar en Història en juny de l’any 2009 i vaig cursar el Màster de formació de professorat de secundària des del setembre del mateix any fins a juliol de 2010. L’elecció va ser resultat de l’atzar i la indecisió i el vaig començar amb certes resistències mentals, és a dir, no estava massa decidit en allò que havia triat. En cap cas era una professió que m’haguera plantejat, però tenint en compte les eixides al món laboral de la carrera, era una opció deixar la porta oberta a la docència en un futur immediat o a curt termini. A mi la Història m’agradava com una forma de posicionar-me davant el món, com una eina de creixement personal, però en cap cas contemplava el fet d’ensenyar allò que a l’institut no m’havia entusiasmat en excés (a excepció d’alguns cursos o professors).\nEl Màster començava a ser quasi un requisit per a donar-li una utilitat laboral al període d’estudis universitaris de la Llicenciatura, semblava que sense un Màster no podies fer res amb ella. El fet de fer-lo a la UV en certa manera era per comoditat, per mantindre la mateixa dinàmica un any més. Però en el meu cas vaig tindre l’enorme sort de tindre un grup de professors ben coordinat i amb uns objectius que s’havien marcat de forma conjunta. Destacaria a Xose Manuel Souto, Paula Jardón, Pep Císcar I Mila Belinchon. Els mètodes d’innovació se centraren en l’aspecte pedagògic i només per indicar alguna cosa a millorar potser serien les noves tecnologies i la impossibilitat de dur a terme una aplicació real pràctica de tot allò teoritzat al Màster.\nEn qualsevol cas, la meua estada al Màster va ser meravellosa i ara mateix estic treballant en allò que m’he format i m’ha obert les portes al món laboral. La veritat és que cal subratllar el grup de professors que vaig tindre la sort de tenir perquè de no haver-los conegut i gaudit no sé si haguera canviat la meua imatge en certa manera pejorativa de la professió. Crec que el professorat concret en el meu cas ha sigut l’element diferencial.


Gala final del FESTIVAL INTERNACIONAL DE CIRC ELEFANT D’OR |\nArxiu d'etiquetes: Gala final del FESTIVAL INTERNACIONAL DE CIRC ELEFANT D’OR\n– Circ – Gala final del FESTIVAL INTERNACIONAL DE CIRC ELEFANT D’OR (🐌🐌🐌🐌🐌) – Gran Carpa a la Devesa de Girona – 2018.02.26 (temp. 17/18 – espectacle nº 207)\nGala final del FESTIVAL INTERNACIONAL DE CIRC ELEFANT D’OR (temp. 17/18 – espectacle nº 207)\nJa feia temps que volíem anar a aquest festival però principalment per motius laborals no ens havia estat possible. Enguany hem pogut assistir a la Gala de Premiats d’aquesta setena edició que per primera vegada ha exhaurit les localitats de totes les sessions, durant els 5 dies que va durar aquesta edició.\nUn Festival Internacional que va néixer l’any 2012, dirigit i presentat per Genís Matabosch i que enguany, per primera vegada, ha instal·lat les seves carpes al Camp de Mart de la Devesa de la ciutat de Girona.\nEn Genís Matabosch celebra aquest any els 20 anys de dedicació a l’ofici del circ, celebració que coincideix amb el 250 aniversari de naixement del circ modern i de la seva arribada a la nostra península.\nUna enorme carpa ens dóna la benvinguda, amplia i diàfana sense columnes ni cables que dificultin la visió. Són dos quarts de nou del vespre, a fora fa molt fred i comença a nevar. Una funció que s’allargarà fins a quarts de dues de la matinada amb l’entrega dels premis Elefant d’Or.\nHi han participat 88 artistes de 18 països, amb 24 atraccions de circ en competició representant 17 disciplines circenses. El jurat està format per 19 persones entre els que hi figuren els directors dels circs més importants del món.\nA la gala d’aquest vespre hem pogut veure 15 números de circ precedits pel Royal Circus Ballet liderat per Gia Eradze de Rússia, que donen pas a la desfilada de tots els artistes. Molta vistositat i color. La música està interpretada en directe per l’orquestra dirigida per Carmino d’Angelo.\nEn vermell indiquem els premis més importants que es van atorgar a la llarga entrega de premis que es va realitzar al final de la Gala.\nAquesta entrada s'ha publicat en Circ i s'ha etiquetat amb Gala final del FESTIVAL INTERNACIONAL DE CIRC ELEFANT D'OR el 28 de febrer de 2018 per Miquel Gascon.


L'HERALD DE L'EIXAMPLE: Soraya: It's the culture stupid\nSoraya: It's the culture stupid\nFa unes setmanes vaig llegir aquest llibre en el que s'esmenten totes les llengües d'Europa i en el que curiosament no hi figura ni el valencià, ni lapao.\nEl problema, o un dels tants problemes, és que l'esperit de Castella, el que impera més que governa, va acomplexat pel món. Tenir una de les llengües més parlades del món no és suficient, que la seva sigui l'oficial de l'Estat espanyol tampoc, que sigui obligatòria per a tots els espanyols doncs tampoc, que pugui està cofoia de Miguel de Cervantes menys. No vol ombres. I clar, li sembla que si s'anomenés "llengua catalana" a tot allò que és català, aleshores, aquesta llengua perifèrica per uns o dialecte per uns altres, esdevindria la segona llengua d'Espanya i a molta distància, massa distància, el basc i el gallec, no diguem l'aragonès, que ara es diu "lengua aragonesa propia de las áreas pirenaica y prepirenaica (lapapyp)".\nNo hi ha cap dubte que és l'aplicació de la filosofia del "café para todos", que es materialitza en què d'acord amb la Constitució cada raconet d'Espanya tingui la seva pròpia llengua.\nEn defensa d'aquestes creacions lingüístiques del govern de l'Aragó ha sortit com l'arcàngel Sant Gabriel la Soraya Sáenz de Santamaría, vicepresidenta del govern d'Espanya.\nLes seves paraules són d'allò més surrealistes que hom es pot imaginar. De les seves declaracions d'avui, el que deia irònicament, Soraya ho ratifica. Ens diu que aquestes noves denominacions, és a dir, que el català de la Franja de Ponent es digui "lapao" i que l'aragonès es digui "lapapyp" no està amb contradicció amb la Carta Magna i que és legal, per tant, el govern de l'Estat ho respecte.\nSoraya està dient doncs que cadascuna de les disset Comunitats Autònomes pot tenir legalment llengua pròpia. El que no diu Soraya és que de les tres invencions fetes pel PP dues són variants del català (valencià i lapao), la qual cosa demostra el cinisme del govern i del PP. Respecte l'aragonès, no em toca parlar-ne; s'inventaran també una Acadèmia de la Llengua d'Aragó i endavant les atxes.\nAquí no queda tot senyora Soraya. Seria interessant veure l'espectacle en el que Andalusia o Extremadura, posem per cas, decideixen declarar l'andalús i l'extremeny respectivament les seves llengües pròpies. La Constitució del 1978 sembla que ho contempla. Què dirà aleshores?\nNo senyora, la llengua no es una joguina política, encara que vosaltres ho feu pitjor, no la tracteu com una joguina, tant de bo, això ja ho fa i molt bé Gabriel García Márquez; per vosaltres la llengua és una arma política i dispareu.\nA vegades us ompliu la boca d'Europa i canvieu la Consitució perquè ho diu Europa, però Europa no solament és Economia, també és Cultura. Heu pensat l'efecte que farà aquest afer? Clar que no diran res oficialment, com tampoc diuen res sobre el dret a decidir. I més amunt? Heu avisat a la UNESCO que ara hi ha dues llengües més? O com en els vins, dues noves D.O.\nUn altre aspecte interessant. L'Escola Oficial d'Idiomes de Barcelona ensenya i, oportunament, acredita documentalment el coneixement del català. No li càpiga cap dubte que, si convé, allargant una mica els estudis, l'alumne pot aprendre "valencià" i "lapao". ¿S'adona del significat de què el domini de dues llengües més sigui cosa d'un trimestre d'estudi com a molt?\nAquesta és la vostra cultura, la cultura de la burocràcia, de la ignorància i de la mort.\nEtiquetes de comentaris: castellà, català, catalunya, catanisme, lapao, llengua, nació catalana, valencià


SorroBloc: La Repubblica di San Marino - a l'Emília-Romanya (03)\nLa Serenísima República de San Marino és la segona república més antiga d'Europa, després de la República Romana.\nEstà enclavada en el territori italià, a l'Emilia-Romagna; en una zona accidentada, al peu del Mont Titano de 749 metres, molt aprop del Mar Adriàtic, al sud del continent europeu i és un dels micro-estats europeos. La religió predominant és la catòlica.\nEls centres històrics de San Marino i Borgo Maggiore, amb el Mont Titano, foren inscrits per unanimitat del Comité de la Unesco en la llista del Patrimoni mundial de la humanitat, el 7 de juliol de 2008.\nLa seva situació privilegiada a dalt i al voltant de la muntanya Titano, li confereix unes característiques úniques i especials i, segons diuen i podem apreciar per les fotografies, les panoràmiques des del seu emplaçament són extraordinàries, la qual cosa nosaltres no vam tenir el goig d'experimentar ja que la boira compacta ens va acompanyar durant totes les hores que va durar la nostra visita.\nEl seu ordenament polític i administratiu és bastant envejable, ja que és una república totalment independent, i un Estat sobirà que administra els seus propis recursos, encara que econòmicament depengui en certa mesura d'Itàlia, per la que està completamente rodejada des de l'unificació d'aquesta nació al segle XIX.\nQuan la guia ens explicava, directament en un italià molt clar i comprensible, el seu funcionament i la seva interessant història, molts de nosaltres, catalans, imaginàvem amb una certa enveja, com podríem ser nosaltres si tinguéssim la possibilitat de ser una mica semblants a ells, lliures i independents política i econòmicament.... ai las !!\nAviat tindrem eleccions i potser podem donar un pas endavant i definitiu per aconseguir-ho...\nPer la porta de San Francesco accedim al centre històric del petit nucli de San Marino i pels seus carrerons costeruts arribem fins a la part més alta\non visitem la Basílica, construïda a començament del s. XIX, damunt dels fonaments del que havia estat una església romànica.\nA dins es venera l'estàtua i les relíquies del sant Sant Marino:\n(un picapedrer cristià anomenat Marinus el Dálmata o San Marino va deixar l'illa d'Arbe per escapar de la política anticristiana de l'emperador romà Dioclecià. Marinus es va amagar al cim del Monte Titano, el més alt dels set que poseeix San Marino, i va fundar una petita comunitat cristiana).\nA continuació baixem a la Piazza della Libertà - És el cor del poble i en un dels seus costats s'obre un balcó que ofereix un magnífic panorama, que nosaltres malauradament no vam poder contemplar a causa de l'espesa boira. En els altres costats hi ha el Palacio delle Poste (reconstrucció del segle XIX), l'Arcipretura Vecchia i el Palacio Público, construït amb formes medievals neogòtiques a finals del s.XIX, on resideixen els Capitans regents, el Gran Consell general, i el Govern de la República, i se celebren els consells de govern i altres efemèrides civils. El seu ordenament polític és força peculiar i el podreu llegir en l'enllaç wiki que poso al final del post...\nAl centre de la plaça hi ha l'Estàtua de la llibertat (1896).\nL'atzar va voler que en aquell moment que érem allà i enmig de la boira, apareguessin en formació un esquadró de la Guàrdia de Roca que és el cos que presta el servei al Palau sempre que hi ha un acte oficial, amb el seu vestit acolorit i molt vistós, com podeu apreciar en les fotos.\nEl mal temps va impedir que poguéssim veure la part més alta de la població, les anomenades Les Fortaleses (veieu aquí unes imatges tretes d'internet)\nLa primera de les tres torres de guàrdia de San Marino és la Guaita (o Rocca), construïda en el s.XI i reestructurada a continuació; la rodegen muralles almenades. La segona és la Cesta, la més alta de les tres, edificada en el s.XIII; acull el Museu de les Armes Antigues. La darrera és el Montale, que s'alça aïllada (finals del s.XIII); en ella es conserva encara un antic calabós.\nAcabada la visita a aquest indret tant peculiar de San Marino (amplieu aquí la informació), i amb el regust de no haver pogut gaudir d'un bell panorama, retornem al parking per agafar l'autocar que sortint de l'espesa boira,\ni a l'inici del capvespre ens retornarà fins a Bolonya, el nostre quarter general durant aquests dies d'estada a l'Emília-Romanya.\nDemà ens toca una nova etapa, visitarem la ciutat de Reggio de l'Emília al matí, i Mòdena a la tarda.\nLa crònica continua aquí (04)...\nPublicat per Salvador a les 18:44\nEtiquetes: San Marino\nQuina llástima de mal temps, pero veig que ni aixi has deixar de fe fotos. Maquísimas totes.\n16 de novembre, 2010 19:58


Oltra, partidària de restringir l'hoteleria i "sostindre el sector des dels poders públics | Valencia Extra\nLa vicepresidenta de la Generalitat Valenciana, Mónica Oltra, s’ha mostrat partidària d’adoptar “mesures més restrictives” per a frenar l’avanç del coronavirus i de fer-ho “en l’àmbit relacional, bàsicament en l’hoteleria” com han fet altres països europeus. A més, ha advocat per que “des dels poders públics se sostinga aquest sector perquè no s’enfonse”.\nAixí ho ha manifestat Oltra, en declaracions a TVE que arreplega Europa Press, en ser preguntada per les mesures concretes que suggereix per a controlar la nova onada de la Covid-19.\nEn aquest sentit, la vicepresidenta ha fet notar que “les dades demostren que no anem bé”. “Ahir arribàrem als 2.000 contagis i el nombre de morts, no només a la Comunitat Valenciana, sinó a tota Espanya, s’està incrementant, així com l’ocupació de places UCI. Tots els indicadors ens diuen que el virus torna a expandir-se perquè té una capacitat de contagi extraordinària i, per tant, jo crec que, a més del tancament perimetral, amb el qual estic absolutament d’acord, cal prendre mesures en tota Espanya més restrictives amb l’exemple dels països del nostre entorn”.\nAl seu paréixer, cal aplicar-les “en els àmbits relacionals de sociabilitat, on es produeixen la majoria de contagis, precisament per a poder mantindre els col·legis oberts, com ha fet Alemanya”. “És la manera d’anar per davant del virus i no per darrere”, ha insistit.\nMónica Oltra planteja que seguisquen oberts centres educatius i l’activitat laboral –fomentant el teletreball en tots els llocs en els quals siga possible– “perquè realment els focus de contagi no venen dels col·legis ni de les empreses”. D’aquesta forma, creu que seria possible “mantindre una certa normalitat i garantir l’escolarització dels nostres xiquets i xiquetes, que han estat massa temps sense poder assistir a classes, i una activitat econòmica”.\n“Cal restringir la part de sociabilitat perquè la majoria de brots són d’origen social”, ha incidit Oltra, que ha agregat: “França, Alemanya i Bèlgica estan prenent mesures en aquest sentit”.\nA més, ha advertit que “el fred és aliat del virus, per la qual cosa no va a millorar al situació, sinó al contrari, i com més prompte millor prenguem aquestes mesures, abans tindrem els resultats”.\n“A la Comunitat Valenciana –ha prosseguit– fa poques setmanes es va confinar en aquest sentit uns municipis com Oriola i Elx i les dades estan millorant; tenim la constatació empírica que quan es restringeix l’activitat social milloren els indicadors i frenem l’expansió del virus”.\nFinalment, preguntada per la posició que mantindrà la Comunitat Valenciana en el Consell Interterritorial, la també líder de Compromís ha recordat que el valencià és un govern de coalició en el qual també figuren el PSPV i Unides Podem.\n“Som un govern de coalició, jo parle d’una banda i en la Interterritoral es mantindrà una postura des de la Conselleria de Sanitat. Espere que siguen sensibles a aquesta proposta que fem perquè les dades no són bones, les coses no van bé. Més val previndre que curar i la situació del sistema sanitari, si ara no prenem mesures, pot veure’s una altra vegada col·lapsada i això genera una sèrie de problemàtiques sobre la vida i la seguretat de les persones que hem d’intentar evitar”, ha conclòs.\nPuig i Cantó mantenen una reunió privada abans del debat els Pressupostos de la Generalitat


Sota la meva mirada: d’abril 2011\nDesafecció política:És més fàcil agafar a un mentider que a un coix\nEstimats amics i amigues, quan els polítics es fan visibles pels carrers, quan ells vos convoquen als mítings, no dubteu en absolut que volen alguna cosa de vosaltres.\nVos demanaran el vostre vot de confiança, perquè ells facin i desfacin quan es trobin situats en els seus llocs de poder. Vos demanaran que els atorgueu la vostra representació quan llavors podran decidir el que considerin sense fer-vos ni puta cas. ( les vostres prioritats difícilment coincidiran amb les seves).\nVos demanaran que vos apreteu el cinturó i ells continuaran amb les seves canongies, prebendes i privilegis.\nVos demanaran que sigueu conscients de la crisi i retallaran les prestacions socials i dels treballadors aconseguits amb molts anys de lluita; mentre ells seguiran gaudint de les mateixes prebendes, sous altíssims ( a vegades més d’un) i privilegis que gaudien abans i ho seguiran fent ara.\nVos esquilaran els vostres ingressos per fer-vos cada dia més pobres i dependents del gran capital, pel qual legislaran sense posar massa emperons. Reflotaran el sistema financer quan estigui en crisi – guanyen menys diran, però els seus guanys que publiquen sense vergonya- són insultants en un país on el salari mínim interprofessional passa una mica dels sis-cents euros. A més reflotaran els seus amics financers amb doblers públics trets dels nostres impostos, de la nostra suor, del nostre treball. I seguiran esquilant-nos sense cap mena de consideració i molt menys de sensibilitat cap a tots nosaltres. Mentre vosaltres, nosaltres patirem la crisi que el mateix sistema financer ha creat, perquè han estat uns pèssims i vergonyosos gestors dels nostres doblers. Doblers que ells empren com els hi passa pels dallonses per a continuar acumulant riquesa, convertir-se amb més poderosos i escanyar-nos poc a poc fins a treure’ns la darrera gota de sang. I mentre nosaltres callem.\nQuan tindrem el prou coratge i valentia per dir un “Basta ja”? Prou a les injustícies a les que ens estan sometent a diari i per desgràcia amb el nostre consentiment?\nQuan sortirem al carrer a reclamar la nostra sobirania com a poble, vist que aquest és el vertader principi de la democràcia i no estar mantenint un esbart d’ineptes que agranen per tenir més quotes de poder i mantenir els seus privilegis de vergonya?\nQuan serem capaços d’assumir les nostres responsabilitats i modificar aquestes situacions injustes que afecten a la majoria de ciutadans i ciutadanes de tots els països del món?\nL’Europa dels mercaders ens espitja cap a la desobediència civil, cap a la insubmissió fiscal?\nI els sindicats, que fan, són realment representatius de les peticions dels treballadors, o també callen per no ofendre ni fer enfadar al gran capital, com fan la majoria de polítics, i perdre els seus espais de privilegis?\nTan sols nosaltres i amb una organització defora del sistema polític actual, podrem modificar la situació, som nosaltres els que hem de prendre les regnes de la nostra realitat i com volem que sigui. Ells, els polítics ens volen callats i sols volen que piulem cada quatre anys, fent el paripé electoral i mostrant la cara amiga en un conjunt hipòcrita d’actes i promeses que llavors la majoria són incomplertes o complertes quan ells poden treure’n qualque rèdit. Un exemple ben clar, i per les nostres contrades ha estat la lluita i reivindicació, perquè l’escoleta de les Marjades com un model educatiu de qualitat, és mantingui oberta. Les actuacions de la Conselleria d’Educació són penoses:”Calleu, podreu matricular els vostres fills i els fills dels altres que es fotin, ja que tancarem l’escoleta”. I s’han trobat que els hem mostrat el que és la vertadera solidaritat. I la lluita continua.” És per a tots els infants sollerics que volem aquest model d’educació”. Aquesta ha estat la resposta a la que no estan acostumats.\nEl sistema està fallant i ells volen continuar posant-li pegassos per a seguir mantenint el que tenien fins ara a costa del nostre esforç i sacrifici i a més ens volen prendre el pèl; tractant-nos de beneïts i imbècils; i per desgràcia, nosaltres quan ens criden a files cada quatre anys , els hi donem la possibilitat de continuar-ho fent.\nTal volta seria bo una abstenció d’un 99’9 per cent, a fi de donar-los a entendre clarament i diàfana, que el seu temps s’ha acabat. Que no creiem amb ells, ni amb els seus projectes que primer prometen i llavors incompleixen.\nNecessitem prendre pacíficament el poder que és nostre; i tenim un exemple, del qual una gran part dels mitjans de comunicació (Tvs) no han tractat en absolut, ja que no interessa: El que s’ha fet a Islàndia.\nNecessitem noves organitzacions, les altres han caducat, han abandonat els principis que deien defensar -Si Pablo Iglesias aixeques el cap, li pegaria alguna cosa - i s’han venut al gran postor.\nNecessitem que les decisions que ens afecten a tots, no es prenguin a despatxos tancats ( i que a més valen un ull de la cara) i que siguin preses en assemblees gestores ciutadanes, on sigui veritablement el poble que estableixi les seves vertaderes prioritats. Acab transcrivint aquesta notícia, o sigui els dos rals pel duro: “En la votació del Parlament Europeu, tots els eurodiputats espanyols excepte tres (un de CiU, un altre d’ERC i un tercer d’ICV) es varen expressar a favor de mantenir el privilegi de volar en primera classe. La modificació pretenia que l’obligació de volar en classe turista només fos per a vols inferiors a quatre hores i amb excepcions per motius d’edat o salut” Uns senyors que de sou cobren més de sis mil euros al mes i en dietes superen els quatre mil.\nIndigneu-vos¡ Com tan clarament ha escrit Stéphane Hessel. I llegiu i apliqueu el seu opuscle, val la pena.\nPublicat per Josep Bonnín a 0:51 Cap comentari:\nEl dissabte, de fa dues setmanes, la meva dona fou cap a l’hort ecològic comunitari “Es Broll de Biniaraix”. Havia quedat amb una amiga per fer-hi unes feines, entre elles llevar l’herba que ha crescut bastant i s’hi vol fer una paradeta per sembrar-hi fraules.\nTot arribant la meva dona s’ha trobat amb una rata morta, sense cap, possiblement obra d’algun rapinyaire. A la seva amiga, quan se n’ha adonat ( la meva dona que ho sabia, havia intentat fer el possible perquè no se n’adonés) , li ha pegat un atac de pànic conjuntat amb angoixa i nerviosisme. Els hi ha costat déu i ajut, pujar el trajecte des de l’hort fins arribar al camí asfaltat.\nSembla pel que he pogut xerrar i esbrinar, tant a la consulta, com defora d’ella, la fòbia i el pànic a les rates- unes de camp que habitualment procrien a gust quan hi ha colomers i galliners i d’altres urbanes, que fa no fa, són les madones de les clavegueres i sembla que si no fos per les campanyes de desratització, serien elles les que dominarien l’exterior i el nostre espai seria les profunditats del clavegueram.\nSembla que les punyeteres, tenen una organització quasi militar i espartana i una gran resistència. Poden inclusiu aguantar dosis de radioactivitat que nosaltres, l’espècie humana , seria incapaç d’aguantar sense emmalaltir o morir. A més, per més inri, si dubten que un aliment estigui enverinat, envien a la rata més vella que ja ha complert tot el seu cicle de vida, ja que en cas que mori no afectarà massa seriosament a la comunitat rateril.\nA part d’aquestes apreciacions, a mi tampoc em fan gaire gràcia, no por si no estugositat i un cert oi.\nEm deman perquè existeixen certs animals, com ara el cas de les rates – també els dragons, les cucaratxes i d’altres – creen un pànic que sembla tenir un cert component d’atàvic, vist la generalitat del mateix.\nTambé em deman, si aquest tipus de reacció des de la por, passant pel pànic fins arribar a l’atac d’ansietat, en el cas de la nostra amiga, que no va veure la rata, simplement va suposar que hi estava allà, ja que no l’havia vista, va bastar per desencadenar l’episodi de la fòbia. I una simple suposició de la presència de l'animal que desencadena la seva fòbia, va fer el procés de treure a l’exterior els seus terrors i pànics amagats, que per les situacions, experiències viscudes, han anat a parar al subconscient i quan hi ha un revulsiu: Rata, serp, cucaratxa, etc, surten a la llum i es manifesten, inclusiu es somatitzen: Emblanquiment de cara, tremolor, ofec, palpitacions, suor freda fins arribar a l’atac d’ansietat.\nHavia començat l’article molt abans que sortís el suplement Presència que acompanya DBBalears, on hi ha un ampli reportatge sobre les fòbies. Transcric el títol de la portada que deixa una ampla esperança als que pateixen algun tipus de fòbia: “Pànic: Existeixen fòbies a gairebé tot, però es poden superar”. I ho afirm, ja que n’hem treballat a la consulta i progressivament, amb bastant feina, s’han superat.\nLa més generalitzada és l’agorafòbia, que es defineix quasi com la por a la por, malgrat a vegades es defineix com a por als espais oberts. I sembla que distintes fòbies s’inicien a diverses edats: als animals entre 7-09 anys, a les alçades entre el 12 i 13 ( jo en vaig tenir un episodi en aquesta edat, i ha estat vençuda amb el pas del temps) i l a claustrofòbia sol aparèixer sobre els 20 anys. I per experiències, es dóna com a pitjor l’agorafòbia. Hi pot haver molt desencadenants, però un del que jo faria menció, és el d’un trauma cap al producte de la fòbia, en una edat en que no es pot ni se sap integrar.\nI jo, per llevar una mica de ferro al tema, diré que tinc les meves pròpies fòbies: Als dèspotes, al fanatisme, al fonamentalisme, a la corrupció, a la ignorància, a l’estupidesa...\nEn quant a personatges: Als polítics corruptes i barroers. Al que estan més interessats amb la seva carrera i promoció pública que gestionar els interessos ciutadans pel be comú. Als polítics que agranen cap el seu partit i la seva mamandera i deixen els interessos ciutadans a la cola de la seva escala de prioritats. I si qualcú per aquestes contrades, se sent o afectat o al·ludit, que recordi que “qui té la cola de palla, aviat se li encén” i que : “és més fàcil agafar a un mentider que a un coix”.\nContinuaré amb el tema de les fòbies, però he volgut deixar un descans.\nAl documental que he esmentat hi ha un paràgraf que m’agradaria transcriure: “El tractament, però, demana, paciència i força de voluntat. Primer s’ha d’entendre per quines lleis es regeix la fòbia, ja que “un cop establerta té la seva pròpia dinàmica per mantenir-se”. Després es recorre a tècniques cognitives, encaminades a corregir els mecanismes anticipants... I finalment hi ha exercicis d’exposició progressiva allò que ens aterreix. Continua: Les pors en general, se superen afrontant repetidament la situació que les genera” al que estic completament d’acord com el que aconsella reforçar l’autoestima.\nEl missatge final, amb el que, com a terapeuta coincideix plenament amb ell , és que la majoria es curen, així i tot especifica que: “Donar només fàrmacs l’únic que fa és ajornar el problema i que aquella persona no aconsegueix un estat independència” aquestes paraules són del Sr. Jordi Ruiz psicòleg d’Òptim psicòlegs de Girona i de l’Associació d’Agorofobics de la mateixa ciutat.\nNosaltres emprem molt sovint el suport de les Flors de Bach, com a part adjuvant de la teràpia amb bastant bons resultats.\nPublicat per Josep Bonnín a 3:03 Cap comentari:\nDesafecció política:És més fàcil agafar a un menti...


El govern espanyol confirma que alliberarà les autopistes de peatge quan finalitzin la concessió\nEl ministre Ábalos assegura que vol ser "coherent" amb les demandes presentades al Congrés i al Senat.\nEl ministre de Foment, José Luis Ábalos, confirma aquest dilluns en una entrevista a 'El País' que el govern espanyol aixecarà els peatges de les autopistes que finalitzen la seva concessió. En el cas de Catalunya, es tracta del tram de l'AP-7 entre Tarragona i La Jonquera i del tram Montmeló-El Papiol, que acaben el 31 d'agost del 2021; i del tram Alacant Tarragona, amb finalització el 31 de desembre del 2019; a més de l'AP-2 Saragossa-Mediterrani el 31 d'agost del 2021. Ábalos assegura que vol ser "coherent" amb els compromisos i propostes que van presentar al Congrés i al Senat perquè les autopistes s'incorporessin a la xarxa pública un cop vençuda la concessió. D'altra banda, el ministre revela que el manteniment per quilòmetre s'eleva entre 50.000 i 68.000 euros per quilòmetre a l'any i deixa la porta oberta que sigui l'Estat qui "continués cobrant".\nA l'Estat, també finalitzen la concessió pròximament entre Burgos i Armiñón (Àlaba) el 30 de novembre d'aquest any i al tram entre l'AP-4 entre 31 de desembre del 2019 entre Sevilla i Cadis.\nSobre les nous autopistes rescatades per l'Estat i que el govern del PP volia tornar a licitar en breu, Ábalos ha destacat la necessitat de fer una "revisió ajustada". "Ens enfrontem a una responsabilitat patrimonial de l'Estat i tot sembla indicat que tindrem un horitzó de litigis considerables amb les antigues concessionàries. I és important saber de quines xifres estem parlant", comenta.\nSegons el ministre, la informació de l'anterior govern "no és molt coincident en termes dels ingressos que podria reportar aquesta relicitació ni tampoc en les despeses que ha d'assumir l'Estat". Per això, afegeix que cal saber exactament de quines quantitats es tracta i l'impacte sobre el dèficit de l'Estat i posteriorment prendre una decisió en col·laboració amb els ministeris d'Hisenda i Economia per la repercussió fins del Pla d'Estabilitat.


El Consell Comarcal d'Osona reuneix els alcaldes dels municipis afectats per les tempestes per informar-los de les línies d'ajuts de l'Estat i de la Generalitat\n25 d’octubre de 2018 - La subdelegada del Govern a Barcelona, Montserrat García Llovera i la directora general d’Administració Local de la Generalitat, Rosa Vestit, han participat aquest dijous en una reunió de treball amb alcaldes d’Osona.\nA la comarca d’Osona, els efectes causats per la cua de l’huracà Leslie han afectat greument diversos municipis, els més afectats són Manlleu, Montesquiu, Roda de Ter, Sant Quirze de Besora, Sant Sadurní d’Osormort, Sant Vicenç de Torelló, Torelló i Viladrau. Els alcaldes de tots aquests municipis a més d’alguns altres de la comarca han estat a la reunió que aquest dijous s’ha fet a la Sala de Plens del Consell Comarcal d’Osona per tal d’avaluar la situació i informar dels tràmits a seguir per accedir a les línies d’ajuts que l’Estat i la Generalitat han obert i que es poden sol·licitar en el termini d’un mes.\nLa reunió ha estat presidida per Joan Roca, president del Consell Comarcal d’Osona, Montserrat García Llovera, subdelegada del Govern a Barcelona i Rosa Vestit, directora general d’Administració Local. També hi han assistit Ivet Castaño i Eduard Freixedes, directors dels Serveis Territorials de Presidència i d’Interior, respectivament, a més d’Alexandre Rocas, cap de la Demarcació de Girona de l’ACA.\nCal que cada Ajuntament faci la valoració de danys i ho faci arribar a la Delegació del Govern, tal com ha dit Carmen Raposo, cap d’Àrea de Protecció Civil de la Delegació del Govern que ha detallat la normativa referent a aquests tipus d’ajuts i subvencions:\nReial Decret 307/2005, pel qual es regulen les subvencions en atenció a determinades necessitats derivades de situacions d’emergència o de naturalesa catastròfica.\nOrdre INT 277/2008, per la qual es desenvolupa el Reial Decret 307/2005.\nA la pàgina web del Ministeri de l’Interior s’exposa tota la informació sobre ajuts i subvencions, el seu àmbit d’aplicació i el procediment establert per accedir-hi, segons informa Raposo.\nRosa Vestit ha dit que aquests darrers dies han estat visitant les zones afectades i ha explicat que des del Departament de Presidència de la Generalitat també hi ha la possibilitat de rebre ajuts per a inversions. Vestit creu que els danys a la comarca seran superiors a 1,8 milions d’euros ja que bàsicament els danys s’han produït en infraestructures.\nA la sessió també hi ha assistir Alexandre Rocas, responsable de la Demarcació de Girona de l’Agència Catalana de l’Aigua, que ha puntualitzat que situacions d’aquestes es poden reproduir en un futur i que la millor prevenció és no construir en sòl no urbanitzable. A més, ha dit que hi ha diversos equips treballant en tasques de desbrossament.\nFinalment el president Joan Roca ha dit que ara toca avaluar els danys ocasionats i que en el futur, a l’hora de fer planejaments urbanístics caldrà tenir en compte la possibilitat de nous episodis d’aquest tipus, “cal actuar en prevenció, netejar lleres preservant la biodiversitat de cada zona”.


Com convertir, convertir qualsevol vídeo de YouTube a to de trucada iPhone - Tècnica | Gener 2021\nTech, Women In TechArticles D'esdeveniments, GadgetsFacebook, Social Media, TechRumors, Social MediaFacebook, Social MediaPlans Comercials, Cool Tech JobsTreballs De Tecnologia Fresca, Jocs, Mitjans De Comunicació Social, TecnologiaEsdeveniments, TecnologiaFacebook, TwitterDestacats, Com Es FaPomaRumors, Social Media, TechAplicacions I Programari, How To's, InstagramInnov8Tiv UAplicacions I Programari, Destacats\nCom convertir, convertir qualsevol vídeo de YouTube a to de trucada iPhone\nFer realitat qualsevol so de vídeo de YouTube al vostre iPhone és un somni fet realitat. YouTube està ple de vídeos prodigiosament excel·lents: els millors vídeos musicals, cançons, vídeos inspiradors, xerrades motivacionals, audiollibres i no. De vegades ens trobem amb un vídeo a YouTube que volem desesperadament fer sonar el nostre iPhone. Imagineu-vos el to de trucada de l'iPhone de la famosa cançó que acaba de llançar o d'una música motivacional. La gran notícia és que tot això és possible: podeu convertir i convertir vídeo de YouTube en to de trucada iPhone de forma gratuïta sense molta molèstia. Aquí tens com fer el truc.\nLectura relacionada: Com configurar qualsevol cançó com a to de trucada iPhone\nConverteix qualsevol vídeo de YouTube a to de trucada iPhone\nInicieu el navegador al vostre ordinador i obriu qualsevol vídeo de YouTube que vulgueu fer sonar.\nObre el lloc web: http://free-ringtones.cc/\nFeu clic a la pestanya del botó més esquerre que diu 'Fer to de trucada'. Ignoreu les indicacions o anuncis que us indiquin que descarregueu un programari, ja que no cal que hi hagi programari.\nVeureu un camp Introduïu l'URL de YouTube, només heu d’enganxar l’URL de vídeo de YouTube que heu copiat aquí.\nFeu clic al botó Carrega.\nSe us mostraran els termes d’ús. Només cal fer clic a D'acord.\nUtilitzeu les fletxes i arrossegueu-les per seleccionar l'àudio del to.\nTambé podeu utilitzar les opcions Fade In i Fade Out per donar efecte al so.\nFeu clic al botó Reproducció per escoltar el to de trucada abans de finalitzar-lo.\nÉs vital que limitis el to de trucada a 40 segons o menys, ja que els iPhones tenen aquest límit de temps per als tons de trucada. Si no seguiu aquest límit, iTunes no sincronitzarà el to i haureu de tornar a fer de trucada iPhone des del vídeo de YouTube des de zero.\nIntroduïu un títol de la cançó i feu clic al botó Crea el to de trucada.\nFeu clic a l'opció Descarregar per a iPhone.\nVeureu un fitxer .m4r, simplement feu un doble clic sobre ell i s’importarà al programari iTunes.\nA iTunes, el nou to es mostrarà a la pestanya 'Tons' si era important correctament. Podeu reproduir-lo a iTunes per previsualitzar-lo.\nAra connecteu el vostre iPhone amb l’ordinador mitjançant el cable de dades.\nDesplaceu-vos al dispositiu a iTunes i feu clic a Tons.\nel vapor no s'obre en mac\nS'han de seleccionar tots els tons al sincronitzar-se.\nAra la sincronització i tots els tons es tornaran a enviar a iOS, inclòs el to recentment creat.\nPer utilitzar el nou to de trucada creat a partir del vídeo de YouTube, només cal que aneu a Configuració -> Sons -> Ton de trucada al vostre iPhone.\nEl vídeo de YouTube que heu convertit es pot seleccionar de la llista.\nAixí és com convertir i convertir qualsevol vídeo de YouTube per fer-lo sonar a iPhone. Si teniu cap problema mentre seguiu el procés, feu una consulta i feu comentaris als comentaris que es mostren a continuació.\nLa vida d'un programador resumida en aquests 19 GIF divertits\nEls millors vídeos de PewDiePie a YouTube\nEls científics han fet un Cyborg a partir de bacteris E. coli per obtenir un compost útil de la fotosíntesi\nCom baixar de nivell d'Oreo a Nougat en telèfons Android\nSóc curiós! Podeu instal·lar Chrome OS en un PC i convertir-lo en Chromebook?\nBloquejar la contrasenya que no funciona per al gestor de dispositius Android (resolt)\nCom desactivar Touch ID a iPhone (iOS 11)\nNo solucioneu el problema dels ports USB de MacBook i Mac Pro Pro\nCom solucionar iPhone manté un problema de reinici i d'arrencada una vegada i una altra\nCorregiu la pantalla Samsung Galaxy S6 sense resposta i no funciona\nArregleu només les errades de trucades d’emergència a Galaxy S6, S5, S4 i altres telèfons Android\nDescarregar vídeos d’Instagram: Millor Descàrrega de vídeo gratuïta\nles millors sabates de vestit de pressupost\nm operamini com\napoderar els estudiants amb tecnologia\nMitjans Socials, Youtube\nJocs, Ressenyes, Tecnologia\nApple, Aplicacions I Programari\nEsdeveniments, Mitjans De Comunicació Social, Start-Ups, Tech\nEsdeveniments, Podcasts, Start-Ups\nCopyright © Tots Els Drets Reservats | vemprarua.org


B&B Francy San Teodoro Itàlia - Ofertes d'hotels amb els MILLORS DESCOMPTES EN LÍNIA\nVIa Tiridduli 8, Straulas, San Teodoro, Itàlia, 08020 - Veure al mapa\nMés informació sobre B&B Francy\nDissenyat tant per oci com per negoci, B&B Francy està situat idealment a San Teodoro; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA B&B Francy, l'excelent servei i instal.lacions superiors faran de la vostra estada una experiència inoblidable. L'hotel ofereix magatzem d'equipatge, habitació familiar, instal.lacions de barbacoa, àrea de TV/saló compartit per garantir el més gran comfort possible als seus clients.\nGaudiu de les comoditats d'alta gama com ara aire condicionat, calefacció, escriptori, mini bar, balcó/terrassa per tal de relaxar-vos després d'un cansat dia. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com jardí. Les seves instal.lacions de primera i una situació excelent fan de B&B Francy la base perfecta per a gaudir de la seva estada a San Teodoro.\nCal que informeu el B&B Francy de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.


30 dades que us agradarà saber de la nostra volta al món - WeTravel.cat\nHome Curiositats\t30 dades que us agradarà saber de la nostra volta al món\nescrit per WeTravel 01/09/2017\nQuan portàvem 80 dies de volta al món vam fer un post explicant-vos les 16 dades més significatives d’aquells primers gairebé 3 mesos d’aventures. Ara, ja des de casa, volem actualitzar les dades i afegir-ne de noves. Algunes s’escriuen ràpid, però semblen impossibles!\n1. Hem visitat 14 països (Cuba, Equador, Perú, Bolívia, Xile, Argentina, Polinèsia Francesa, Nova Zelanda, Austràlia, Filipines, Malàsia, Singapur, Indonèsia i Índia)\n2. Hem estat a 39 illes diferents, algunes tan grans com Austràlia, Borneo i Sumatra i d’altres míniscules com Apo Island, Malapascua o Gili Air.\n3. Hem passat nit a 136 allotjaments diferents i hem dormit 34 nits gratis a casa d’amics, coneguts o en hotels que no hem pagat perquè han sigut compensacions.\n4. Hem passat 35 nits poc convencionals: dues nits a busos, una nit a un barco, dos nit a un Klotok, 28 nits a una campervan, una nit gairebé sense dormir per pujar al volcà Kawa Ijen i una nit d’aeroport en aeroport per translladar-nos de Kuala Lumpur a Mumbai.\n5. Hem estat movent-nos d’una banda a l’altra 47 dies i mig!!! El que significa que dels 12 mesos que hem estat voltant, més d’un i mig l’hem dedicat al transport. Exactament un 13% de tot el nostre temps fora.\n6. Hem agafat 49 vols. Gairebé un per setmana! 10 d’ells s’han retardat i un s’ha cancel.lat.\n7. Ens hem mogut amb 27 mitjans de transport diferents (bus, taxi, cotxe descapotable, mototaxi, iot, llanxa, ferry, avió, cotxe xinès, pick-up, bicicleta, ambulància, cotxe de policia, minivan, chiva, bus de 2 pisos, telefèric, tren, 4×4, bus històric, barca feta de rodes de camió, 4 tipus de tricicles diferents, bangka – barca tradicional filipina-, campervan, cotxes de lloguer, moto i camioneta).\n8. Hem llogat 28 vehicles diferents. 11 cotxes, 3 4×4, 2 campervans, 9 motos i 3 cotxes amb conductor.\n9. Hem fet servir 15 targetes SIM amb internet de 12 països diferents. Gràcies a elles hem pogut actualitzar les xarxes socials a diari.\n10. Hem disparat més de 44.000 fotos.\n11. Hem gravat més de 3.300 clips de vídeo.\n12. Ens hem creuat amb 105 catalans. Amb alguns gairebé no hem interactuat i d’altres s’han convertit en amics.\n13. Hem compartit el viatge amb 244 persones i elles es mereixen un post a part perquè són les que realment han fet que aquesta aventura valgui la pena.\n14. Hem fet 9 free walking tours (un a Quito, un a Cuenca, 2 a Lima, un a Cusco, un a la Paz, 2 a Valparaíso i un a Sydney)\n15. Hem fet 36 trekkings\nEquador hem pujat al Cotopaxi, al Quilotoa, i hem trepitjat la selva amazònica, hem fet 5 trekkings al parc nacional de Galápagos, un al Parc del Cajas i dos a Vilcabamba;\na Perú hem fet dos caminades a 2 a les cascades de Cuispes, hem arribat a Aguas Calientes per l’hidroelèctrica i hem pujat al WaynaPicchu;\na Xile hem fet un trekking al Valle de la Luna i 2 al Parc de Torres del Paine a la Patagònia (llàstima que la Cris tenia el peu esguinçat!)\na Argentina hem trepitjat el Perito Moreno i hem fet un trekking al Chaltén i un al Parc Nacional Tierra del Fuego;\na Nova Zelanda hem fet 9 excursions;\na Austràlia hem fet 4 trekkings\ni a Indonèsia hem caminat dos vegades per la selva, una per veure orangutans i una altra per trobar la raflèssia, la flor més gran del món, hem vist foc blau al volcà Ijen i els llacs de tres colors al volcà Kelimutu.\n16. Hem pujat 6 volcans (El Cotopaxi i el Quilotoa a Equador, el Tongariro a Nova Zelanda i el Kelimutu, l’Ijen, i el volcà subaquàtic de Pulau Weh a Indonèsia).\n17. Hem escrit 83 postals.\n18. Hem fet 68 bugaderies. La majoria les hem portat a fer, però també hem rentat a mà i posat rentadores.\n19. Hem sobornat 2 vegades. A Cuba per no fer-nos esperar ens van oferir un cotxe de lloguer superior per 10 CUC més. A Bolívia vam oferir una bona propina a un conductor de bus per no córrer.\n20. Hem tingut 18 problemets de salut, però la pupes oficial del viatge, definitivament, és la Cris:\nCris (10): ha tingut cagarrines a Cuba, ha caigut a una cascada a Cuba, mal d’alçada a Equador i Perú, li han posat punts a la barbeta per un accident amb bici a Baños, li ha picat un bitxo al costat de l’ull i l’ha tingut inflat dos dies, s’ha esguinçat el turmell a BOlívia, ha tingut faringits amb febre a l’illa de Pasqua, cagarrines molt fortes a El Nido i un nou periple amb una ungle del peu.\nCarles (8): ha tingut cagarrines i marejos al creuer de Galápagos, una ferida al peu difícil de curar a San Cristóbal, febre i cagarrines a Potosí, vòmits a Puerto Natales, un cop molt fort al colze que li va durar 2 mesos, bronquitis a Siquijor i cagarrines a El Nido.\n21. Hem visitat 7 centres mèdics.\n22. Hem perdut (i per sort recuperat!) el diari de viatge, les jaquetes a un avió de Xile (que també vam recueprar), un jersei de la Cris i una targeta d’EVO (la Cris se la va deixar al caixer…)\n23. Ens hem mimat amb 9 massatges.\n24. I també hem mimat la panxa amb 11 truites de patates que hem fet fet cada vegada que hem tingut l’oportunitat de cuinar.\n25. Ens hem iniciat al submarinisme i ja portem 18 immersions!\n26. Hem vist infinites espècies d‘animals en llibertat que fins ara no havíem vist mai. I ens ha encantat! Lleons marins, tortugues, pingüins, koales, cangurs, balenes, orangutans, macacos, mantes, taurons, mil peixos tropicals, llames, vicuñas, aranyes gegants, taranturles, formigues gegants, cocodrils…\n27. Hem comprat en 14 divises diferents (pesos convertibles a Cuba, dòlars a Equador, soles a Perú, bolivianos, pesos argentinos, pesos chilenos, francs polinesis, dòlars novazelandesos, dòlars australians, pesos filipins, ringis a Malàsia, dòlars de Singapur, rupies indonèsies i rupies índies).\n28. Hem tret diners 98 vegades i hem fet 15 transferwise de lliures a diferents divises.\n29. Hem conviscut 365 dies 24 hores sense separar-nos en cap moment!\n30. Hem guanyat el premi al Millor blog de Viatges en català\n30 dades que us agradarà saber de la nostra volta al món was last modified: Setembre 14th, 2017 by WeTravel\nCarmen 17/09/2017 at 7:50 pm\nDe lo que se entera una leyendo este blog!!! Menuda aventura


Els independentistes intentaran esquivar la suspensió del reglament del Parlament | Catalunya | EL PAÍS Catalunya\nEl recurs del Govern espanyol i la suspensió que ordenarà el Constitucional no alteraran els plans de Junts pel Sí i la CUP\nBarcelona 30 JUL 2017 - 21:17\tCEST\nEl president Carles Puigdemont. Andreu Dalmau EFE\nEl recurs del Govern espanyol contra la reforma del reglament del Parlament acordada divendres al Consell de Ministres i la suspensió que ordenarà avui el Tribunal Constitucional no alterarà els plans de Junts pel Sí i la CUP per explorar una altra via amb la qual aprovar la llei del referèndum, probablement el 6 de setembre. Els grups independentistes es plantegen una altra fórmula per esquivar la suspensió i van un pas endavant: hores abans que es reuneixi el Constitucional registraran al Parlament la norma amb la qual volen emparar la consulta.\nL’empara podria ser l’article 81.3 del reglament vigent, que no ha estat reformat ni impugnat, que estableix que es pot alterar l’ordre del dia d’un ple si ho decideixen els diputats. Perquè això passi, el tema a debatre “ha d’haver complert els tràmits reglamentaris que li permetin ser inclòs”, un requisit que no ha passat amb la llei del referèndum, elaborada en secret pels dos grups independentistes precisament per evitar que acabi suspesa al Tribunal Constitucional abans que s’aprovi.\nNo obstant això, aquest article del reglament del Parlament que pretén emprar el secessionisme acaba amb la frase “excepte un acord explícit en sentit contrari per majoria absoluta”. És a dir, que si els 72 diputats que sumen Junts pel Sí, la CUP i el diputat no adscrit Germà Gordó es posen d’acord, es podria votar i aprovar la llei del referèndum per la via exprés i esquivant qualsevol control per part de l’oposició, com, per exemple, l’informe del Consell de Garanties Estatutàries. El dictamen d’aquest òrgan no és vinculant, però va advertir que aprovar per lectura única una norma de rellevància vulnera drets i també l’Estatut i la Constitució.\nAlguns grups de l’oposició ja han advertit que seria “un escàndol” que s’utilitzés aquesta estratagema legal, però tampoc la descarten a la vista de l’augment de la confrontació institucional que s’està produint a Catalunya a mesura que s’acosta l’1 d’octubre. Aquesta data s’ha de celebrar el referèndum promès per Carles Puigdemont, que es convocarà precisament a l’empara d’aquesta llei del referèndum, que, en cas que s’aprovi, quedarà suspesa en el termini de 24 o 48 hores pel Tribunal Constitucional, el mateix que passarà amb el decret de convocatòria del referèndum.\nL’independentisme ha llançat fortes crítiques contra la posició de l’oposició de criticar el procediment de la lectura única i recorda que aquesta va ser la via que van utilitzar el PP i el PSOE per reformar l’article 135 de la Constitució que va prioritzar el compliment de l’objectiu del dèficit. Carme Forcadell, presidenta del Parlament, va recordar dissabte, en una entrevista a El Periódico de Catalunya, que el Congrés i els parlaments de 14 comunitats autònomes disposen en el seu reglament d’un article que permet la lectura única. I recorda que, per exemple, es va aplicar per dur a terme el canvi del cap de l’Estat o per reformar via exprés la llei del Constitucional. “Tots hem de fer un exercici de rigorositat. Són iguals totes les comunitats o no? Els mateixos drets es laminen aquí més que en altres llocs”, va afirmar.\nAndrea Levy, subsecretària d’estudis i programes del PP i diputada popular al Parlament, i Lorena Roldán, de Ciutadans, presentaran avui a Madrid els seus recursos d’empara davant del Tribunal Constitucional contra la reforma del reglament.\nEls grups independentistes lamenten que els dos grups actuïn preventivament jutjant suposades intencions. El partit dels socialistes (PSC) de moment no recorrerà a l’alt tribunal, ja que entén que la reforma del reglament acota de manera “explícita” l’ús del procediment especial de lectura única a aquells projectes o proposicions de llei que ho permetin. Per això, el grup liderat per Miquel Iceta entén que la reforma no empara de cap manera la tramitació de la llei del referèndum o de les lleis de desconnexió i, per tant, avisa que presentarà immediatament un recurs davant del Tribunal Constitucional.\nEl Parlament aprova la llei de la futura Hisenda catalana\nTots els diputats independentistes signaran la llei del referèndum


Tu, jo i l'Otis: enVInem-nos\nPer Tu, jo i l'Otis a dissabte, de juliol 12, 2008\noh, molt bé! veig que heu tret profit del curs! jo de la terra alta només n'he tastat un, crec. molt bo, però molt fort.\nara hauríeu de fer un projecte comú amb la marta i trobar el vi apropiat per a cadascuna de les seves receptes! preneu-vos-ho com un repte.\n13 de juliol de 2008 a les 20:50\nUau! Sou uns sommeliers pufessionals!\nPuc fer una petició? Voldria un vi negre suau i que no sigui massa car. Per beure amb pasta, arrossos, verdura... Us en ve algun al cap? :)\n29 de juliol de 2008 a les 15:16


Tretze societats científiques s'uneixen per mostrar el seu "rebuig absolut" a la modificació de la Llei antitabac\nUn total de 13 societats científiques i sanitàries han emès un comunicat conjunt en el qual mostren el seu "pesar i rebuig absolut" a una possible modificació de la Llei antitabac, ja que implicarà "greus conseqüències en termes de salut pública".\nAdverteixen que modificar la Llei com a contraprestació a la construcció del macrocomplejo d'oci Eurovegas a Madrid és un "una clara reculada" que "podria obrir excepcions 'ad hoc' amb greus conseqüències en termes de salut pública". A més, afegeixen, "tal modificació conculca diversos principis constitucionals, entre uns altres l'article 14 sobre la igualtat i el 43 sobre protecció de la salut".\n"Ningú és aliè al fet que la Llei 42/2010, tal com va ser aprovada per les Corts Generals al desembre de 2010, ha estat una veritable fita en la història de la salut pública d'Espanya, un pas decisiu per al guany en salut dels espanyols que a més té efectes socials molt positius", assenyalen.\nEn aquest sentit, destaquen que aquesta norma ha situat a Espanya entre els països més avançats del món en protecció de la població enfront de l'exposició al fum del tabac, i recorden que aquest fet ha estat reconegut per l'Organització Mundial de la Salut (OMS).\nAixí mateix, recorden que "ha estat molt bé acceptada i valorada per la societat", com a mostra el seu alt compliment, "sense que hi hagi hagut equívocs en la seva interpretació i aplicació", per això entén que qualsevol modificació de la llei que suposi una protecció només parcial, "resultarà en un clar detriment de la salut pública".\nEl comunicat aquesta signat per la Societat Espanyola de Salut Pública i Administració Sanitària (SESPAS), la Societat Espanyola d'Epidemiologia (SEE), l'Associació Econòmica de Salut (AES), la Societat Andalusa de Salut Pública i Administració Sanitària 'Hipatia'; la Societat Espanyola d'Epidemiologia Psiquiàtrica (SEEP); l'Associació d'Infermeria Comunitària; Associació Mèdica i Assistència Social (MESTRESSES); la Xarxa Espanyola d'Atenció Primària (REAP); Societat Espanyola de Sanitat Ambiental (SESA); Juristes de la Salut (JS); l'Associació Madrilenya de Salut Publica (amasap); la Societat Canària de Salut Pública (SCSP); i la Societat de Salut de Catalunya i de Balears.


IB3N | Hila: "La Policia Local de Palma està en Santa Catalina encara que no vagi d'uniforme"\nIB3 Notícies > societat > Hila: “La Policia Local de Palma està en Santa Catalina encara que no vagi d’uniforme”\nEl batle de Palma, José Hila, ha insistit que la barriada de Santa Catalina te vigilància policial. Assegura, però, que alguns agents van de paisà i no se’ls reconeix. D’aquesta manera, ha respost a les queixes veïnals per la presumpta absència d’efectius en aquesta zona als vespres quan, segons crítica l’associació de veïnats, es produeix molt de renou.\nHila ha recordat, a més, que el reforç especial de l’estiu de la Policia Local inclou per primera vegada aquesta barriada.\nEn aquesta línia, Hila ha advocat per “deixar treballar a la Policia Local” en aquesta zona, una tasca que ha considerat que “donarà el seu fruit”.\nA més, ha dit que les sancions pels incompliments s’interposen i es tramiten. “Són importants”, ha afegit.